Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 468

a) A szakmai elméleti vizsga értékelése — A szakmai írásbeli vizsgarész érdemjegyét az alábbiak szerint kell megállapítani: A komplex írásbeli feladat valamennyi szakmai tárgyból tartalmaz feladatot, a központi tételhez kiadott útmutató szerint együtt kell értékelni, és az elért összes pontszám alapján kell az egyetlen (1—5-ig terjedõ) érdemjegyet megállapítani. — A szakmai szóbeli vizsga érdemjegyét az alábbiak szerint kell megállapítani: A vizsgázó teljesítményét tantárgyanként — a jelenlévõ vizsgabizottsági tagok egymástól függetlenül — különkülön (1—5-ig terjedõ) érdemjeggyel értékelik, és az egyes tantárgyak érdemjegyét a számtani átlaguk adja. A tantárgyak érdemjegyeinek számtani átlaga adja a szóbeli vizsgarész érdemjegyét. Tört átlag esetén a szakmai ismeret vizsgatárgy osztályzata felé kell kerekíteni. Sikertelen a szóbeli vizsga, ha a vizsgázó bármelyik szóbeli vizsgatárgyból elégtelen érdemjegyet kapott. Az írásbeli és a szóbeli vizsgarészen kapott érdemjegyeinek számtani átlaga adja a szakmai elméleti vizsgarész érdemjegyét. Tört átlag esetén az írásbeli vizsgarész osztályzata felé kell kerekíteni. Eredménytelennek kell tekinteni az elméleti vizsgát, ha a jelölt az írásbeli vizsgára vagy a szóbeli vizsga tantárgyainak bármelyikére elégtelen érdemjegyet kapott.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes